Document ID: /fineweb-2-swissfilter-quality_10-filterrobots/filtered/02038.jsonl.gz/3996

Las autoritads da sanadad vulan evitar ch'i dettia l'atun infecziuns dublas cun corona e la grippa stagiunala. Perquai vul la Confederaziun procurar per dapli vaccins da grippa. Quai rapporta SRF.
La Confederaziun è vidlonder d'organisar avunda vaccins cunter la grippa per la Svizra.
Infecziuns dublas muntassan ina ristga da sanadad anc pli gronda e pudessan surchargiar ils ospitals. Tenor l'Uffizi federal da sanadad èsi garantì che la Svizra survegn radund 1,2 milliuns vaccins. Quasi tantas sco l'onn passà. La Confederaziun saja però vidlonder da guardar per dapli vaccins, sche dapli glieud veglia sa laschar vaccinar.